
        REPUBLIKA HRVATSKA
     TRGOVAČKI SUD U OSIJEKU

U  I M E  R E P U B L I K E  H R V A T S K E
R J E Š E N J E


Trgovački sud u Osijeku, po stečajnom sucu mr. sc. Borisu Vukoviću, povodom prijedloga predlagatelja FINANCIJSKA AGENCIJA Regionalni centar Osijek, L. Jägera 3, Osijek, OIB: 85821130368, za otvaranje stečajnog postupka nad dužnikom KIOSK PLUS d.o.o., Vukovar, Trpinjska cesta 45, MBS: 030123434, OIB: 12919923052, koje zastupa punomoćnik Vedran Pajić odvjetnik u Osijeku F. Krežme 11, dana 10. svibnja 2018. godine


r i j e š i o   j e


I  OBUSTAVLJA SE stečajni postupak nad dužnikom KIOSK PLUS d.o.o., Vukovar, Trpinjska cesta 45, MBS: 030123434, OIB: 12919923052. 

II  Ročište radi očitovanja o prijedlogu za otvaranje stečajnog postupka i ročište radi rasprave o pretpostavkama za otvaranje stečajnog postupka zakazano za 24. svibanj 2018. godine u 10,00 sati neće se održati.


Obrazloženje


Dana 4. travnja 2018. godine zaprimljen je na ovome sudu zahtjev FINANCIJSKE AGENCIJE Regionalni centar Osijek, Podružnica Osijek, L. Jägera 3, Osijek, OIB: 85821130368 klasa: 110-07/18-01/04 Ur. broj 04-06-18-1485 od 3. travnja 2018. godine, za otvaranje stečajnog postupka nad dužnikom KIOSK PLUS d.o.o., Vukovar, Trpinjska cesta 45, MBS: 030123434, OIB: 12919923052.  

U zahtjevu je navela da na dan 30. ožujka 2018. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 58.924,77 kn, u koji iznos je uračunata kamata i naknada FINE za provedbu ovrhe na novčanim sredstvima dužnika. Navodi da dužnik ima 9 zaposlenih radnika.

FINA je dostavila popis računa i oročenih novčanih sredstava dužnika na dan 30. ožujka 2018. godine te u svom podnesku od 3. travnja 2018. godine navodi da dužnik na dan 30. ožujka 2018. godine u Jedinstvenom registru računa ima otvorene sljedeće račune i oročena novčana sredstva: HR5623600001102383507 Zagrebačka banka d.d., te da na temelju čl. 112. st. 5. Stečajnog zakona dužnik na dan 30. ožujka 2018. godine na ime predujma za namirenje troškova stečajnog postupka ima zaplijenjena novčana sredstva u iznosu od 5.000,00 kn.
   
Sud je utvrdio da je predlagatelj ovlašten za podnošenje predmetnoga prijedloga temeljem odredbe čl. 110. st. 1. Stečajnog zakona („Narodne novine“ broj 71/15 i 104/17; u daljnjem tekstu SZ), te je zakazao ročište radi očitovanja o prijedlogu za otvaranje stečajnoga postupka i rasprave o pretpostavkama za ispitivanje uvjeta za otvaranje stečajnog postupka nad dužnikom KIOSK PLUS d.o.o., Vukovar, Trpinjska cesta 45, MBS: 030123434, OIB: 12919923052 (čl. 123. i 128. st. 1. SZ-a).

Dana 08. svibnja 2018. godine dužnik zastupan po punomoćniku – odvjetniku  dostavio je sudu podnesak te  u privitku istog dokaz – Potvrdu o blokadi računa i novčanih sredstava ovršenika od 3. svibnja 2018. iz koje je vidljivo da na računima i novčanim sredstvima stečajnog dužnika na dan izdavanja potvrde nema nepodmirenih obveza za plaćanje te da isti nije u blokadi. 

Sud je izvršio uvid u spis i dokumente u spisu i to Potvrdu o blokadi računa i novčanih sredstava ovršenika od 3. svibnja 2018. te utvrdio da je dužnik postao sposoban za plaćanje pa je odlučio kao u izreci temeljem odredbe čl. 128. st. 9. SZ-a. 


U Osijeku 10. svibnja 2018.                
STEČAJNI SUDAC
mr. sc. Boris Vuković



Zapisničar Danijela Špeletić

UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


DNA:
-predlagatelju na njegov poslovni broj
-dužniku po pun. odvj. Vedran Pajić, Osijek, F. Krežme 11
-eOgl. ploča
-riješeno obustavom 
-kal 08.08.2018.

